東京

東京係日本嗰首都，起先叫過「江戶」。到1868年明治天皇嗰時間，日本嗰首都由京都搬到江戶，接到改名叫東京。

東京係日本嗰政治、經濟、文化、交通等各方面嗰中心。東京都總面積有2162平方公里，包括23隻特別區，26隻巿，5隻町同到8隻村，同邊上嗰千葉、神奈川、埼玉三隻縣構成「首都圈」。東京都目前大概有1255萬人口（相當於全日本嗰1/10），東京都會區（包括橫濱等週邊都市）攏共有3375萬人，係全球最大嗰都會區。

每日有幾百萬人由首都圈外圍地區去東京做事，新宿、丸之內、日本橋等辦公大樓林立嗰地方聚集嘍蠻多上班族；到夜裡，新宿接到人頭湧動，別嗰人就到銀座、渋谷、六本木、台場等休閒娛樂場所嗰地方去嘍。

東京箇隻世界大都市，係亞洲地區金融、貿易等交流活動嗰中心，哈係亞洲流行文化嗰中心。東京每年都吸引好多人去旅遊。

Category:日本
分類:亞洲嗰首都